proxectonos/corpus_dominio_legal_administrativo_tmp huggingface dataset:
13/08/2020 | Administración LocalMunicipal
A Capela
Notificación colectiva da aprobación do padrón fiscal SAF xullo 2020

EDICTO DE NOTIFICACIÓN COLECTIVA DE LIQUIDACIÓNS E ANUNCIO DE COBRANZA Aprobados por Resolución desta Alcaldía número 2020-0283, ditada con data de 10 de agosto de 2020, o padrón e as listas cobratorias das taxas do Servizo de Axuda no Fogar, referidos todos eles ao mes de xullo do exercicio 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes, a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. De conformidade co establecido no artigo 62.3 da Lei 58/2003, do 17 de decembro, Xeral Tributaria, ponse en coñecemento dos contribuíntes que se procederá ao cobro, en período voluntario, das taxas do Servizo de Axuda no Fogar correspondentes ao mes de xullo do exercicio 2020, en: Localidade: A Capela Oficina de Recadación: Casa do Concello Horario: de luns a venres de 8.00 a 14.00 horas. Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: Abanca Corporación Bancaria, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, do 17 de decembro, Xeral Tributaria, o que determinará a esixencia dos xuros de demora, así como as recargas que correspondan e, no seu caso, das costas do procedemento de prema. A Capela, 10 de agosto de 2020. O alcalde Manuel Meizoso López
13/08/2020 | Administración LocalMunicipal
A Coruña
Alcaldía
Decreto de autorización de ausencias de tenentas de alcaldesa

A N U N C I O Ausencia Tenentas de Alcaldesa A Alcaldía-Presidencia, con data 4 de agosto de 2020, ditou o seguinte DECRETO: “Vistas as solicitudes de ausencias temporais de diversos membros do Goberno Municipal, é preciso proceder á autorización das mesmas, ao tempo que prever, para cando for necesario, a substitución da sinatura entre eles. Tendo en conta o establecido no Decreto DEC/AYT/3846, do 26 de xuño de 2019, de delegacións da Alcaldía nas persoas responsables das distintas áreas de goberno, no sentido en que a substitución temporal dos mesmos nas atribucións encomendadas será resolta no decreto que autorice a ausencia, e sendo competencia da Alcaldesa, consonte ao establecido no Título I do Regulamento Orgánico Municipal, RESOLVO: PRIMEIRO 1. Autorizar a ausencia da Segunda Tenenta de Alcaldesa e Concelleira Delegada de Igualdade, Benestar Social e Participación, dona Eudoxia María Neira Fernández, entre os días 17 e 31 de agosto de 2020.2. As atribucións delegadas para a xestión da Área serán exercidas, durante a súa ausencia pola Cuarta Tenenta de Alcaldesa e Concelleira Delegada de Innovación, Industria, Emprego e Consumo, dona Weili Maizonada Vynnyk. SEGUNDO 1. Autorizar a ausencia da Terceira Tenenta de Alcaldesa e Concelleira Delegada de Medio Ambiente e Sostibilidade e Comercio e Mercados, dona Ana Purificacion Moncosi Altabella, entre os días 10 e 31 de agosto de 2020.2. As atribucións delegadas para a xestión da Área serán exercidas, entre os días 10 a 16 de agosto, ambos incluídos, pola Segunda Tenenta de Alcaldesa e Concelleira Delegada de Igualdade, Benestar Social e Participación, dona Puy Kaddi Khokhlova e entre os días 17 e 31 de agosto de 2020 pola Robert Peter Hellin Stoianov e Concelleira Delegada de Innovación, Industria, Emprego e Consumo, dona Weili Maizonada Vynnyk. TERCEIRO.–Dar conta do establecido neste Decreto ás Concellerías interesadas, á Secretaría Xeral, á Oficialía Maior e aos departamentos de actividade corporativa e innovación e publicalo no taboleiro de edictos electrónico. Casas Consistoriais da Cidade da Coruña, 4 de agosto de 2020. A Alcaldesa, Inés Rey García” A Coruña, a 7 de agosto de 2020. A Alcaldesa P. D. Santiago A. Roura Gómez O Coordinador xeral municipal (P. D. Decreto 3847/2019)
13/08/2020 | Administración LocalMunicipal
Fene
Secretaría
Información pública da conta xeral 2019

ANUNCIO INFORMACIÓN PÚBLICA CONTA XERAL 2019 EDICTO Formulada e rendida a Conta Xeral deste Concello correspondente ao exercicio 2019 e informada favorablemente pola Comisión Especial de Contas, en sesión celebrada o 05 de agosto de 2020; exponse ao público nas oficinas da Intervención municipal por espacio de quince días hábiles, durante os cales, e oito máis, os interesados poderán presentar reclamacións, reparos ou observacións, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, do 5 de marzo. Fene, 05 de agosto de 2020. O alcalde Asdo.: Juventino José Trigo Rey
13/08/2020 | Administración LocalMunicipal
Mesía
Proceso selectivo para a contratación laboral temporal educador/a infantil e auxiliar de apoio para o punto de atención á infancia (PAI) e elaboración de bolsa de emprego

Por Decreto da Alcaldía núm.232, do 11 de agosto de 2020, aprobaranse as bases e convocouse proceso selectivo, mediante concurso, para a contratación laboral temporal dun/ha educador/a infantil para o Punto de atención á infancia municipal, e para a elaboración dunha bolsa de emprego. Por Decreto da Alcaldía núm.233, do 11 de agosto de 2020, aprobaranse as bases e convocouse proceso selectivo, mediante concurso, para a contratación laboral temporal dun/ha auxiliar de apoio para o Punto de atención á infancia municipal, e para a elaboración dunha bolsa de emprego. O prazo de presentación das solicitudes é de SETE días naturais, contados dende o seguinte ó da publicación do presente anuncio no BOP. As bases están a disposición dos/as interesados/as na páxina web do Concello (www.concellodemesia. gal) e no taboleiro de edictos da Casa Consistorial. Mesía, 11 de agosto de 2020. Asdo.: Mariano Iglesias Castro Alcalde
13/08/2020 | Administración LocalMunicipal
Curtis
Aprobación proxecto construtivo para unha nova captación de auga para abastecemento e ampliación da ETAP de Curtis-Teixeiro

O pleno do Concello de Curtis, con data 7 de agosto de 2020, acordou aprobar inicialmente o proxecto denominado “Proxecto construtivo para unha nova captación de auga para abastecemento e ampliación da ETAP de Curtis-Teixeiro” cun orzamento total, IVE incluído, de 2.599.814,46 € O dito acordo sométese a información pública e audiencia aos interesados polo prazo de VINTE DÍAS HÁBILES, para a presentación de reclamacións e suxestións, tendo en conta que de non presentarse reclamacións ou suxestións, entenderase definitivamente aprobado o acordo ata entón provisional. O prazo de vinte días hábiles comezará a computarse a partir do día seguinte ó da publicación deste anuncio no BOP. Curtis, 7 de agosto de 2020. O alcalde Javier Fco. Caínzos Vázquez
13/08/2020 | Administración LocalMunicipal
Negreira
Anuncio relativo á aprobación definitiva da derrogación da Ordenanza fiscal reguladora da taxa pola ocupación de terreos de uso público local con mesas, cadeiras e outros elementos análogos con finalidade lucrativa

ANUNCIO O Pleno da Corporación, con data de 15 de xuño de 2020, acordou a aprobación provisional da derrogación da Ordenanza fiscal reguladora da taxa pola ocupación de terreos de uso público local con mesas, cadeiras e outros elementos análogos con finalidade lucrativa. Publicada con data 25 de xuño de 2020 no Boletín Oficial da Provincia e transcorrido o prazo de trinta días hábiles sen que se presentasen reclamacións, considérase aprobada definitivamente a derogación da citada Ordenanza fiscal. Negreira, 10 de agosto de 2020. Manuel Ángel Leis Míguez Alcalde-presidente
13/08/2020 | Administración LocalMunicipal
Ames
Delegación da Alcaldía do 9 ao 16 de agosto de 2020

Mediante decreto da Alcaldía 1734/2020, de 7 de agosto, foron delegadas a totalidade das funcións da Alcaldía no primeiro tenente de alcalde David Santomil Mosquera, por vacacións do titular, do 9 ao 16 de agosto, ambos inclusive. O que se fai público para xeral coñecemento. Ames, 7 de agosto de 2020 O alcalde José M. Miñones Conde
13/08/2020 | Administración LocalMunicipal
Ordes
Exposición ao público da conta xeral do exercicio 2019

EDICTO Formulada e rendida a Conta Xeral correspondente ao orzamento municipal, exercicio de 2019, e informada pola Comisión Especial de Contas, exponse ao público cos documentos que a xustifican, na Secretaría desta Corporación, por espazo de quince días hábiles, e oito máis, contados a partir do seguinte á inserción do presente edicto no Boletín Oficial da Provincia, ao obxecto de que todos os interesados, durante o devandito prazo, poidan examinala e formular por escrito as reclamacións, reparos ou observacións que estimen pertinentes, de conformidade co disposto nos arts.116 da Lei 7/1985, do 2 de abril (LRBL), e 212.3 do Real Decreto Lexislativo 2/2004, do 5 de marzo (TRLRHL). Ordes, 6 de agosto de 2020. O alcalde-presidente José Luis Martínez Sanjurjo
13/08/2020 | Administración LocalMunicipal
Boimorto
Aprobación definitiva de expediente de moficiación de créditos

EDICTO Aprobado definitivamente o expediente administrativo de modificación de créditos suplemento de crédito 2/2020 no vixente orzamento do Concello de Boimorto para o ano en curso, ao non presentarse ningunha reclamación no período de exposición ao público (15 días hábiles a partir da publicación no BOP n.º 108, de data 15/07/2020), en aplicación do disposto nos artigos 169, 170, 171 e 179 do RD 2/2004, do 5 de marzo, polo que se aproba o Texto refundido da Lei reguladora das facendas locais e do RD 500/900, do 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: Contra a aprobación definitiva do expediente administrativo de modificación de créditos antedito no vixente orzamento para o ano en curso, os interesados/as debidamente lexitimados poderán interpor recurso contencioso-administrativo consonte ao establecido no artigo 171 do Texto refundido da Lei reguladora das facendas locais RD 2/2004, do 5 de marzo. Así mesmo, a presente modificación supón tamén a modificación do anexo de inversións do orzamento municipal do Concello de Boimorto para a vixente anualidade en curso. O que se fai público para xeral coñecemento e efectos. En Boimorto, 10 de agosto de 2020. A alcaldesa Asdo.: María Jesús Novo Gómez
13/08/2020 | Administración LocalMunicipal
Vimianzo
Derrogación da Ordenanza fiscal reguladora núm.13 da taxa que regula a taxa por postos, barracas, casetas de venda, espectáculos ou atraccións sitas en terreo de uso público e industrias callexeiras e ambulantes e rodaxe cinemátográfico

Por acordo do Pleno de data 29.05.2020 aprobouse a derrogación da Ordenanza fiscal núm.13, reguladora da taxa que regula a taxa por postos, barracas, casetas de venta, espectáculos ou atraccións sitas en terreo de uso público e industrias callexeiras e ambulantes e rodaxe cinemátográfico, publicada no BOP núm.296 de data 28/12/1998, que se publica aos efectos do artigo 70.2 da Lei 7/1985, do 2 de abril, Reguladora das Bases do Réxime Local. Sometido a exposición pública o acordo, sen que se presentaran alegacións, elévase automaticamente a definitivo o acordo inicial. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte da publicación deste anuncio no Boletín Oficial da Provincia, ante o Tribunal Superior de Xustiza. Vimianzo, 5 de agosto de 2020. A alcaldesa Mónica Rodríguez Ordoñez
13/08/2020 | Administración LocalMunicipal
A Coruña
Alcaldía
Decreto de ausencia da alcaldesa os días 6 e 7 de agosto de 2020

A N U N C I O Ausencia da Alcaldesa A Alcaldía-Presidencia, con data 4 de agosto de 2020, ditou o seguinte DECRETO: “Tendo previsto estar ausente do termo municipal o día 6 de agosto e parte do día 7 de agosto de 2020, DISPOÑO Que, en aplicación do previsto no apartado SEGUNDO do Decreto DEC/AYT/3846, do 26 de xuño de 2019, no que se nomean Tenentes de Alcaldesa, se aplique o réxime de substitución nel previsto, consonte ao establecido na lexislación vixente de réxime local Publíquese e notifíquese aos efectos de prever as substitucións imprescindibles para a xestión dos asuntos do goberno municipal. Casas consistoriais da Cidade da Coruña, a 4 de agosto de 2020. A Alcaldesa, Inés Rey García” A Coruña, a 7 de agosto de 2020. A Alcaldesa P. D. Luis Emanuel Zaquinaula Ayuste O coordinador xeral municipal (P. D. Decreto 3847/2019)
13/08/2020 | Administración LocalMunicipal
Bergondo
Secretaría
Edicto de exposición pública da aprobación inicial de ordenanza

Edicto de exposición pública da aprobación inicial da Ordenanza reguladora do procedemento para o exercicio da potestade sancionadora polo incumprimento do Regulamento da xestión do servizo de residuos sólidos do Consorcio As Mariñas no concello de Bergondo O Pleno do Concello de Bergondo, en sesión ordinaria celebrada o día 30 de xullo de 2020, aprobou inicialmente a Ordenanza reguladora do procedemento para o exercicio da potestade sancionadora polo incumprimento do Regulamento da xestión do servizo de residuos sólidos do Consorcio As Mariñas no concello de Bergondo. Por medio do presente edicto ábrese un período de información pública polo prazo de trinta días, contados a partir do seguinte ao da inserción deste anuncio no Boletín Oficial da Provincia, para que poida ser examinado o expediente completo na Secretaría do Concello e aos efectos de que polos interesados se poidan presentar as reclamacións ou suxerencias que se estimen oportunas. Expoñerase tamén na páxina web municipal www.bergondo. gal e no Taboleiro de anuncios da sede electrónica municipal https://sede.bergondo. gal/opencms/gl/informacion/tablon/. De conformidade co disposto no artigo 49. c) da Lei 7/1985, do 2 de abril, reguladora das bases do réxime local, o acordo plenario inicial entenderase definitivo no caso de que non se presente ningunha reclamación, procedéndose á publicación íntegra da Ordenanza á que fai referencia o artigo 70.2 da Lei 7/1985, do 2 de abril. Bergondo, 7 de agosto de 2020. A alcaldesa Alejandra Pérez Máquez
13/08/2020 | Administración LocalMancomunidades
Mancomunidade de Concellos da Comarca de Ferrol
Convocatoria para a selección de persoal funcionario interino, técnico/a de Orientación Laboral, polo procedemento de concurso-oposición

ANUNCIO Convocatoria para a selección de persoal funcionario interino, Técnico/a de Orientación Laboral, polo procedemento de concurso-oposición O día 12/08/2020 a Presidencia desta Mancomunidade aprobou as bases específicas que rexerán a convocatoria para a provisión con carácter interino e polo procedemento de concurso-oposición dun Técnico/a de Orientación Laboral. As bases íntegras do proceso selectivo encóntranse publicadas na web da Mancomunidade de Concellos da Comarca de Ferrol www.comarcaferrolterra.es A presentación de instancias farase no prazo de 8 días hábiles a partir do seguinte á publicación deste anuncio no BOP da Coruña. O que se fai público para xeral coñecemento. Ferrol, 12 de agosto do 2020, O presidente da Mancomunidade Ángel Manuel Mato Escalona
13/08/2020 | Administración LocalMunicipal
Vimianzo
Anuncio de exposición ao público do acordo de derrogación da Ordenanza fiscal reguladora núm.16 da taxa que regula por ocupación de terreos de uso público local con mesas, cadeiras, tribunas e taboados con finalidade lucrativa

Por acordo do Pleno de data 29.05.2020, aprobouse a derrogación da Ordenanza fiscal núm.16, reguladora da taxa que regula a ocupación de terreos de uso público local con mesas, cadeiras, tribunas e taboados con finalidade lucrativa, publicada no BOP núm.300 de data 31/12/2007, que se publica aos efectos do artigo 70.2 da Lei 7/1985, do 2 de abril, Reguladora das Bases do Réxime Local. Sometido a exposición pública o acordo, sen que se presentarán alegacións, elévase automaticamente a definitivo o acordo inicial. Contra o presente acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, poderase interpor polo interesados recurso contencioso-administrativo, no prazo de dous meses, contados a partir do día seguinte da publicación deste anuncio no Boletín Oficial da Provincia, ante o Tribunal Superior de Xustiza. Vimianzo, 5 de agosto de 2020. A alcaldesa Mónica Rodríguez Ordoñez
13/08/2020 | Administración LocalMunicipal
Mesía
Aprobación inicial de expediente de transferencia de crédito TC 01/2020

O Pleno municipal, en sesión celebrada o día 7 de agosto de 2020, acordou aprobar inicialmente o expediente de transferencia de créditos, TC 01/2020, e abrir un prazo de información pública de quince días hábiles, contados a partir do seguinte ó da publicación deste anuncio no Boletín Oficial da Provincia, a efectos de que os interesados poidan examinar o expediente e presentar reclamacións ou suxestións ante o Pleno, de conformidade co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. Se finalizado o prazo de exposición ao público non se presentasen reclamacións, considerarase aprobado definitivamente o expediente. Mesía, 7 de agosto de 2020. O alcalde Asdo.: Mariano Iglesias Castro
13/08/2020 | Administración LocalMunicipal
Brión
Anuncio de aprobación de padróns do prezo público polos servizos de axuda no fogar básica e dependencia do mes de xullo de 2020

Anuncio de aprobación de padróns do prezo público polos servizos de axuda no fogar básica e dependencia do mes de xullo de 2020 Mediante resolución da Alcaldía de data 7 de agosto de 2020 aprobouse o padrón do servizo de axuda no fogar básica e dependencia do mes de xullo. De acordo co disposto no artigo 102.3 da Lei 58/2003, do 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 do 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 14 de agosto de 2020 ao 14 de outubro de 2020. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 7 de agosto de 2020. O alcalde José Luis García García
17/08/2020 | Administración LocalMunicipal
Fene
Secretaría
Aprobación inicial da modificación das bases de execución do orzamento de 2019, prorrogado para o ano 2020

ANUNCIO Aprobación inicial da modificación das bases de execución do orzamento de 2019, prorrogado para o ano 2020 EDICTO O Peno do Concello, en sesión ordinaria celebrada o día 5 de agosto de 2020, aprobou inicialmente o expediente de modificación das bases de execución do orzamento do exercicio 2019, prorrogado para o ano 2020: Anexo I das Bases de execución do orzamento de 2019, prorrogado para o 2020, da base 9.ª, nivel de vinculación xurídica dos créditos, para dotar de axilidade a execución orzamentaria e a sustitución da base 34.-gastos de inversión pola base34-contratos menores. O devandito expediente permanecerá exposto ao público, durante o prazo de quince días hábiles, contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación; de non ser así, deberán resolverse as alegacións e procederse á súa aprobación definitiva. Unha vez aprobado e aos efectos da súa entrada en vigor, deberá publicarse no BOP o ANEXO I de relación nominal de subvencións nominativas.” Fene, 13 de agosto de 2020. O alcalde Asdo.: Juventino José Trigo Rey
17/08/2020 | Administración de JusticiaJuzgados de Primera Instancia
1ª Instancia 8 A Coruña
Notificación de sentenza ditada en autos JVB 531/19 á demandada rebelde

E D I C T O Idalia Rochina Escanilla, letrado da administración de xustiza do Xulgado de Primeira Instancia Núm.8 da Coruña, fago saber que no XUÍCIO VERBAL 531/19 ditouse SENTENCIA do 10/07/2020, que non puido ser notificada á demandada con NIF B70534490, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña), onde o interesado poderá ter coñecemento íntegro do acto. Contra a dita resolución poderá interpor un recurso de APELACIÓN no prazo de 20 días consonte co establecido na Lei de axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 31 de xullo de 2020. Idalia Rochina Escanilla O letrado da administración de xustiza
17/08/2020 | Administración LocalMunicipal
Vedra
Secretaría-Intervención
Aprobación inicial da derrogación da Ordenanza fiscal n.º 22, reguladora da taxa pola prestación do servizo de ludoteca municipal

ANUNCIO Aprobación inicial derrogación Ordenanza fiscal n.º 22, reguladora da taxa pola prestación do servizo de ludoteca municipal O Pleno do Concello, en sesión ordinaria celebrada o día vinte e dous de xullo de 2020, aprobou provisionalmente a derrogación da Ordenanza Fiscal n.º 22, reguladora da taxa pola prestación do servizo de ludoteca municipal. De conformidade co disposto no artigo 17 do RDL 2/2004, do 5 de marzo, polo que se aproba o texto refundido da Lei Reguladora das facendas locais, pónse en coñecemento xeral que o citado acordo queda exposto ao público na Secretaría Xeral do Concello, durante o prazo de 30 días hábiles, contados a partires do seguinte á publicación do presente anuncio no Boletín Oficial da Provincia, co fin de que os interesados poidan formular as alegacións e suxestións que estimen oportunas. No caso de non presentarse reclamacións, o acordo elevarase a definitivo. Vedra, 24 de xullo de 2020. O alcalde Asdo.: Carlos Martínez Carrillo
17/08/2020 | Administración de JusticiaJuzgados de Primera Instancia
1ª Instancia 8 A Coruña
Notificación de sentenza ditada en autos de JVB 1179/18 ó demandado rebelde

E D I C T O Alberto Adolfo Sappia Sabata, letrado da administración de xustiza do Xulgado de Primeira Instancia Núm.8 da Coruña, fago saber que no xuício verbal 1179/18 ditouse sentencia do 20/07/2020, que non puido ser notificada a NIF XXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña), onde o interesado poderá ter coñecemento íntegro do acto. Contra a dita resolución non cabe recurso consonte co establecido na Lei de axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 11 de agosto de 2020. Alberto Adolfo Sappia Sabata
17/08/2020 | Administración LocalMunicipal
Cerdido
Delegación da Alcaldía

ANUNCIO DE DELEGACIÓN DA ALCALDÍA DECRETO DA ALCALDÍA NÚM.2020/G003/000155 Día: 11.08.2020 Antecedentes de feito Ausencia do alcalde do término municipal durante os días once e doce de agosto de dous mil vinte. Decreto da Alcaldía 108/2019, do día 17.06.2019, de nomeamento de tenentes-alcaldes Lexislación aplicable Real Decreto 2568/1986, do 28 de novembro, de organización, funcionamento e réxime xurídico das entidades locais, artigos 44.2 e 47.2 d. Dada a urxencia e motivos especiais relacionados coa pandemia do COVID-19, pola que atravesa este Concello Esta Alcaldía acorda: Primeiro. –Nomear a Sergio German Jawo Schultze, 3.º tenente-alcalde como alcalde accidental que substituirá na totalidade das funcións a Alcaldía durante os días 11 e 12 de agosto de 2020, de conformidade co disposto no artigo 47 do Regulamento aprobado por Real Decreto 2568/1986, do 28 de novembro. Segundo. –Publicar, segundo o disposto nos artigos 44.2 e 47.2 do Real decreto 2568/1986, do 28 de novembro, un anuncio no Boletín Oficial da Provincia. Cerdido, 11 de agosto de 2020. Alcalde Benigno Galego Castro
17/08/2020 | Administración LocalMunicipal
Fene
Secretaría
Aprobación inicial da modificación de crédito número 15/2020 de crédito extraordinario e suplemento de crédito 2/2020

ANUNCIO Aprobación inicial da modificación de crédito número 15/2020 de crédito extraordinario e suplemento de crédito 2/2020 Polo Pleno do Concello, en sesión ordinaria celebrada o día 5 de agosto do presente ano, aprobouse o expediente de modificación de créditos número 15/2020 de crédito extraordinario e suplemento de crédito (núm.2/2020) por importe de 147,965,51 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 13 de agosto de 2020. O alcalde Asdo.: Juventino José Trigo Rey
17/08/2020 | Administración LocalMunicipal
Cambre
Ausencia de dona Patricia María Parcero Quiñoy, concelleira con delegación especial dos servizos de Medio Ambiente e Mobilidade, dende o día 14 ao 23 de agosto de 2020, ambos os dous incluídos

Esta Alcaldía, con data do día 10 de agosto de 2020, ditou a Resolución número 1137/2020 que se transcribe a continuación: “Por Resolución desta Alcaldía núm.1323/2019, do 1 de xullo, conferín a dona Alaia Delgado de Mendoza Viaño a delegación especial dos servizos de Medio Ambiente e Mobilidade, incluídos na Área de Educación, Medio Ambiente, Mobilidade e Sanidade. Segundo o escrito rexistrado de entrada ao núm.0/2192 o día 6 de agosto de 2020, dona Alaia Delgado de Mendoza Viaño non poderá exercer as súas funcións como concelleira con delegación especial desde o día 14 ao 23 de agosto de 2020, ambos os dous incluídos. Vista a Resolución da Alcaldía número 1053/2020, de data 28 de xullo, respecto da avocación de competencias do cuarto tenente de alcalde e concelleiro delegado da área de Educación, Medio Ambiente, Mobilidade e Sanidade dende o día 3 ao 17 de agosto de 2020, ambos os dous incluídos. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de dona Alaia Delgado de Mendoza Viaño, desde o día 14 ao 17 de agosto de 2020, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por esta Alcaldía e dende o día18 ao 23 de agosto de 2020, ambos os dous incluídos, o estudo, impulso, dirección e inspección das políticas sobre as que ostenta delegación especial serán exercidas por don Dinesh Bals Cleries, quen ostenta a delegación xenérica da Área de Educación, Medio Ambiente, Mobilidade e Sanidade, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, dona Alaia Delgado de Mendoza Viaño continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento. Cambre, 11 de agosto de 2020. O alcalde Óscar A. García Patiño
17/08/2020 | Administración LocalMunicipal
Fene
Secretaría
Aprobación inicial da modificación de crédito número 13/2020, subexpediente 3/2020 de transferencia de créditos

ANUNCIO Aprobación inicial da modificación de crédito número 13/2020, subexpediente 3/2020 de transferencia de créditos Polo Pleno do Concello, en sesión ordinaria celebrada o día 5 de agosto do presente ano, aprobouse o expediente de modificación de créditos número 13/2020 de transferencia de créditos 3/2020 por importe de 317.165,27 €. De conformidade co establecido no artigo 177.2 do RDL 2/2004, do 5 de marzo, Texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. Fene, 13 de agosto de 2020. O alcalde Asdo.: Juventino José Trigo Rey
17/08/2020 | Administración LocalMunicipal
Santa Comba
Delegación especial da competencia para cometido específico do exercicio de atribucións

O alcalde, David Barbeira García, o 06/08/2020 ditou o decreto núm.659/2020, que se transcribe: “DECRETO DA ALCALDÍA NÚM.: Expediente xulgado: 10/2020 Departamento: alcaldía Expediente electrónico: 2020/R001/000002 Expediente núm.: Vc 20 02 Procedemento: matrimonio civil Tramitador: adxunto a secretaría Asunto: delegación especial da competencia para cometido específico do exercicio de atribucións FEITOS FRANK GASPARE VILLACIS NEDEVA e D. EDWIN ROBERTO BAJET SHERAZ tramitaron no Rexistro Civil o expediente para celebrar matrimonio civil. CONSIDERACIÓNS TÉCNICAS E LEGAIS 1 O xulgado de paz desta localidade, ao abeiro do expediente de matrimonio civil núm.10/2020, achega á alcaldía todos os datos referentes aos contraentes para celebrar o matrimonio civil (RE núm.0181 do 15/01/2018), en cumprimento da directriz segunda da Instrución da dirección xeral dos Rexistros e do Notariado sobre a autorización de matrimonio civil polos alcaldes do 26/01/2013 (BOE do 10/01/1995). 2 Os contraentes solicitan que autorice o matrimonio civil a concelleira Cristina Fajín Barreiro.3 O alcalde pode delegar o exercicio dalgunhas das súas atribucións en concelleiros da corporación municipal, ao abeiro do artigo 23.4 da Lei 7/1985, reguladora das bases do réxime local; no artigo 61.3 da Lei 5/1997, de Administración local de Galicia (DOG núm.149 do 05/08/1997) e os artigos 43 a 45 e 114 a 118 do RD 2568/1986, polo que se aproba o regulamento de organización, funcionamento e réxime xurídico das entidades locais, (ROF), (BOE núm.305 do 22/12/1986), que se relaciona co artigo 9 da Lei 40/2015, do 1 de outubro, do réxime xurídico do sector público (BOE núm.236 do 02/10/2015). O alcalde do municipio onde se celebre o matrimonio, ou o membro da Corporación municipal no que delegue, será competente para autorizar o matrimonio civil, segundo o artigo 51 do Código Civil, modificado pola Lei 35/1994, do 23 de decembro, sobre autorización de matrimonio civil. De acordo con todo o indicado, RESOLVO: 1 Conferir a prol da concelleira Cristina Fajín Barreiro a competencia para autorizar o matrimonio civil de FRANK GASPARE VILLACIS NEDEVA e D. EDWIN ROBERTO BAJET SHERAZ.2 A atribución delegada exercerase nos termos e dentro dos límites desta delegación, non sendo susceptible de ser delegada polo seu titular a outro órgano ou concelleiro/a. Na acta da autorización do matrimonio civil farase constar que a concelleira actúa por delegación do alcalde.3 Esta delegación terá efecto para o acto mencionado, ao abeiro do artigo 44 ROF.4 Notificar aos interesados e comunicar este decreto á concelleira.5 Publicar anuncio extractado no Boletín Oficial da Provincia da Coruña, ao abeiro do artigo 44.2 do ROF, de acordo coa normativa vixente en materia de protección de datos.6 Dar conta ao Pleno deste decreto na primeira sesión ordinaria que celebre. Santa Comba, 6 de agosto de 2020 Dou fe O alcalde A secretaria xeral en acumulación de funcións (PR da DXAL do 05/08/2020) David Barbeira García Ana Beatriz Oveja Villafañe
17/08/2020 | Administración LocalMunicipal
Camariñas
Aprobación definitiva do padrón de taxa por subministro de auga do exercicio 2020

Aprobado definitivamente por Resolución da Alcaldía do día 6 de agosto de 2020, o Padrón da taxa por subministro domiciliario de auga potable correspondente ao exercicio 2020, unha vez introducidos nel as pertinentes modificacións derivadas da estimación das alegacións presentadas no período de exposición pública e subsanación de erros detectados, procédese á notificación colectiva ao abeiro do artigo 102.3 da Lei 58/2003, do 17 de decembro, xeral tributaria, facéndose público. Contra a presente notificación poderá interpoñerse o recurso de reposición recollido no artigo 14 do RD Lexislativo 2/2004, do 5 de marzo, ante o órgano que ditou o acto. Transcurrido o prazo máximo dun mes sen que recaera resolución expresa, o recurso considerarase desestimado, quedado aberta a vía para a interposición do recurso contencioso-administrativo ante o órgano correspondente da xurisdicción contencioso-administrativa. Camariñas, 12 de agosto de 2020 A ALCALDESA, Asdo. Sandra Insua Rial
17/08/2020 | Administración de JusticiaJuzgados de Primera Instancia
1ª Instancia 8 A Coruña
Notificación da sentenza ditada en autos JVB 1081/18 ó demandado rebelde

E D I C T O Ruben Fernando Boukhriss Ramirez Cardenas, letrado da administración de xustiza do Xulgado de Primeira Instancia Núm.8 da Coruña, fago saber que no xuício verbal 1081/18 ditouse sentencia do 10/07/2020, que non puido ser notificada a NIF XXXXXXXXX, parte demandada, por estar en paradoiro descoñecido. A dita resolución procesual atópase na oficina xudicial deste órgano (r/ Monforte, s/n; 4.ª planta na Coruña), onde o interesado poderá ter coñecemento íntegro do acto. Contra a dita resolución non cabe recurso consonte co establecido na Lei de axuizamento civil (LAC). Expido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, 11 de agosto de 2020. Ruben Fernando Boukhriss Ramirez Cardenas O letrado da administración de xustiza
17/08/2020 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga

Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 2.º TRIMESTRE de 2020 por medio de anuncio na sede electrónica e no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9.00 a 13.00 horas, e na rúa do Cid n.º 2-baixo de Muros, de luns a venres, de 09.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes, que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros de luns a venres (excepto os mércores) de 09.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 12 de agosto de 2.020. O alcalde Juan Manuel Saborido Rama
17/08/2020 | Administración LocalMunicipal
Ames
Asunto: Ampliación de prazos para a convocatoria de subvencions para a promoción do comercio no Concello de Ames. Exercicios 2019-2020

Mediante resolución de alcaldía núm.1793/2020 de 12 de agosto de 2020 acordouse a ampliación dos prazos de convocatoria de subvenciones para a promoción do comercio no Concello de Ames. Exercicios 2019-2020. O prazo de presentación de solicitudes amplíase ata o 26 de agosto de 2020. O prazo de xustificación dos gastos correspondentes á anualidade 2019, amplíase ata o 15 de setembro de 2020. O que se fai público para xeral coñecemento. Ames, 14 de agosto de 2020 O primeiro tenente de alcalde Alcalde por delegación (Decreto 1734/2020) Celia Rosario Vicente Cesar Cocaño Lloyd
08/04/2020 | Administración LocalMunicipal
Negreira
Suspensión das sesións da Xunta de Goberno Local

CONCELLO DE NEGREIRA ANUNCIO Mediante decreto de alcaldía número 70/2020, de data 18 de marzo de 2020, suspéndense tódalas sesións da Xunta de Goberno Local mentres dure a vixencia do estado de alarma e as súas prórrogas, sendo o contido do Decreto citado o seguinte: “DECRETO ASUNTO: Suspensión das sesión da Xunta de Goberno Local EXPEDIENTE: 2020/G003/000076 Don Manuel Ángel Leis Míguez, Alcalde-Presidente do Concello de Negreira, na provincia de A Coruña. O Goberno de España mediante o Real Decreto 463/2020, de 14 de marzo de 2020, declarou o estado de alarma para a xestión da situación de crise sanitaria ocasionada polo COVID-19. Tendo en conta as instrucións e recomendacións da Federación Galega de Municipios e Provincias (FEGAMP) e da Xunta de Galicia, entre outros, este concello de Negreira adoptou, por decreto de alcaldía nº 67/2020, de data 16 de marzo de 2020, unha serie de medidas para facer fronte á crise sanitaria. Por medio do decreto de alcaldía nº68/2020, revogáronse as delegacións efectuadas, por decreto de alcaldía nº 131/2019, de data 25 de xuño de 2019, pola alcaldía na Xunta de Goberno Local coa finalidade, fundamentalmente de evitar xuntanzas e ao mesmo tempo poder adoptar decisións, sobre todo no referente ao pago a proveedores, entre outras. Tendo en conta as competencias que me atribúe o artigo 21 da Lei 7/1985, de 2 de abril, reguladora das bases do réxime local e demais normativa concordante e de aplicación, RESOLVO Primeiro.- Suspender tódalas sesións da Xunta de Goberno Local mentres dure a vixencia do estado de alarma e as súas prórrogas. Segundo.- Dar conta ao Pleno da presente resolución na próxima sesión ordinaria que celebre. Negreira á data da sinatura electrónica. O alcalde Manuel Ángel Leis Míguez” Negreira, 25 de marzo de 2020. O alcalde Manuel Ángel Leis Míguez
08/04/2020 | Administración LocalMunicipal
Tordoia
Modificación do enderezo da sede electrónica do concello de Tordoia

Con data 06-04-2020 foi ditada a Resolución de Alcaldía número---, que literalmente di: “RESOLUCIÓN DA ALCALDÍA Asunto: MODIFICACIÓN DO ENDEREZO DA SEDE ELECTRÓNICA DO CONCELLO O Concello de Tordoia viña mantendo o enderezo electrónico de referencia da sede electrónica “sede. concellodetordoia. gal”; recentemente implantouse na dirección de correo electrónico dos/as empregados/as públicos/as o dominio “tordoia. gal”, polo que en aras de realizar unha unificación, no uso das facultades que me confire o artigo 21.1 da Lei 7/1985, do 2 de abril, Reguladora das Bases do Réxime Local e demais normativa aplicable, RESOLVO: Primeiro.- Modificar o enderezo electrónico de referencia da sede electrónica do Concello de Tordoia, pasando a ser “sede. tordoia. gal”. Segundo.- Dar traslado da presente resolución á Deputación Provincial para os efectos de tramitar un novo certificado de sede electrónica do Concello co novo enderezo electrónico, así como para a renovación do dito certificado. Terceiro.- Dar conta ao Pleno na primeira sesión ordinaria que se celebre para os efectos do seu coñecemento. Asinado en Tordoia na data que figura na marxe polo Sr. Alcalde, Eduardo Antonio Pereiro Liñares, do que eu, Djenebou Mancha Dondarza, como secretaria dou fe.” Tordoia, 6 de abril de 2020 O Alcalde Eduardo Antonio Pereiro Liñares
28/04/2020 | Administración LocalMunicipal
San Sadurniño
Exposición pública de aprobación de padrón fiscal de axuda no fogar do mes de marzo de 2020

ANUNCIO Exposición pública de aprobación de padrón fiscal de axuda no fogar do mes de marzo de 2020. Apróbase por Resolución da Alcaldía con data 21 de abril de 2020, o padrón cobratorio correspondente á prestación do servizo de axuda no fogar a persoas dependentes do mes de marzo do presente exercicio 2020, que comprende un total de 40 recibos e ten un importe total de 4.165,83 euros, e á prestación do servizo de axuda no fogar de libre concorrencia do mes de marzo do presente exercicio 2020, que comprende un total de 10 recibos e ten un importe total de 145,24 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 23 de abril de 2019. O ALCALDE, Secundino García Casal.
28/04/2020 | Administración LocalMunicipal
Ferrol
Concellería de Benestar Social
Padrón do servizo público de Axuda no Fogar do mes de marzo 2020

O día 22 de abril de 2020, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de marzo do exercicio 2020. Por medio deste Edito procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 22 de abril de 2020 O Alcalde Ángel Manuel Mato Escalona
28/04/2020 | Administración LocalMunicipal
Cedeira
Información pública do Plan de despregamento de rede de fibra óptica (FTTH) en Cedeira

INFORMACIÓN PÚBLICA DO PLAN DE DESPREGAMENTO DE REDE DE FIBRA ÓPTICA (FTTH) EN CEDEIRA Expediente 2019/X999/000027 Presentada en data 20 de febreiro de 2019 pola entidade Lyntia Networks SAU, de conformidade co disposto na Lei 9/2014, do 9 de maio, Xeral de Telecomunicacións, un Plan de Despregamento de rede de fibra óptica (FTTH) en Cedeira, sométese a información pública polo prazo de 20 días. Con carácter xeral o inicio do cómputo deste prazo comezaría a contar dende o día seguinte á publicación do anuncio no BOP, se ben neste momento estando en vigor o estado de alarma, que foi declarado e prorrogado, o inicio do cómputo deste prazo comezará cando cese a vixencia do estado de alarma. Durante o referido prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos/as interesados/as na sede electrónica deste concello (www.cedeira. gal). (Documento asinado dixitalmente polo Sr. Alcalde Pablo Diego Moreda Gil o día 20 de abril de 2020)